दिल्ली में लोगों का दावा-AAP कार्यकर्ताओं ने लगाए, स्कूल प्रिंसिपल-कोऑर्डिनेटर के खिलाफ FIR दर्ज
I Love Manish Sisodia Poster - Delhi Shastri Park Government School SMC Member Arrested. दिल्ली के शास्त्री पार्क इलाके में सरकारी स्कूल के गेट पर शुक्रवार को 'आई लव मनीष सिसोदिया' के पोस्टर और बैनर लगे मिले थे। स्थानीय लोगों ने इसका विरोध कर FIR की थी
दिल्ली के शास्त्री पार्क इलाके में सरकारी स्कूल के गेट पर शुक्रवार को 'आई लव मनीष सिसोदिया' के पोस्टर और बैनर लगे मिले थे। स्थानीय लोगों ने इसका विरोध कर FIR की। जिसके बाद पुलिस ने स्कूल प्रिंसिपल और स्कूल मैनेजमेंट कमेटी की कोऑर्डिनेटर के खिलाफ मामला दर्ज कर लिया गया है।
AAP कार्यकर्ताओं ने विधायक अब्दुल रहमान से परमिशन का दावा किया 
न्यूज एजेंसी के मुताबिक, स्थानीय लोगों ने बताया कि स्कूल प्रिंसिपल गीता रानी और कोऑर्डिनेटर गजाला ने बच्चों के जरिए ये अभियान चलाया। उन्होंने कहा कि 3 मार्च को सुबह 8.30 बजे के बीच आम आदमी पार्टी के कुछ कार्यकर्ता शास्त्री पार्क में सरकारी स्कूल में आए। उन्होंने अंदर से डेस्क निकाली और गेट पर चढ़कर 'आई लव मनीष सिसोदिया' का पोस्टर लगाने लगे। इस पर लोगों ने आपत्ति जताई और कहा कि यह शिक्षा का मंदिर है, इसे राजनीति से दूर रखिए।
हमने उनसे यह भी पूछा कि क्या उनके पास परमिशन है। उन लोगों ने कहा कि वह विधायक अब्दुल रहमान के लोग हैं। इसके बाद एक शख्स ने विधायक से संपर्क किया और उनसे पूछा कि क्या उन्होंने इजाजत दी है तो विधायक ने हां में जवाब दिया। हम जानते हैं कि विधायक झूठ बोल रहा हैं क्योंकि राजनीतिक लाभ के लिए किसी स्कूल का इस्तेमाल करने की अनुमति कभी नहीं दी जाती है। हालांकि लोगों के विरोध करने पर बैनर हटा दिया गया।
AAP विधायक बोलीं-बच्चों का सिसोदिया के लिए प्यार 
AAP विधायक आतिशी मार्लेना ने भी सोशल मीडिया पर कुछ तस्वीरें पोस्ट की हैं। तस्वीरों में बच्चों के हाथ में कुछ पोस्टर दिख रहे हैं, जिनमें लिखा है-वी मिस यू मनीष अंकल। इसके साथ ही आतिशी ने कैप्शन में लिखा- भाजपा कितने भी झूठे इलजाम लगा ले, पर जो दिल्ली के बच्चों का मनीष सिसोदिया के लिए प्यार है, उसे हिला नहीं सकती।
8 घंटे की पूछताछ के बाद CBI ने अरेस्ट किया था
दिल्ली शराब नीति केस में CBI ने 26 फरवरी को सिसोदिया को 8 घंटे की पूछताछ के बाद गिरफ्तार किया था। CBI ने दिल्ली की अदालत को बताया था कि सिसोदिया पूछताछ में सहयोग नहीं कर रहे हैं। वे हर सवाल का गोलमोल जवाब दे रहे हैं, इसलिए उनकी 5 दिन की रिमांड चाहिए। सिसोदिया के वकील ने इसका विरोध किया था। उनका तर्क था कि एक डिप्टी CM को रिमांड पर भेजने से गलत मैसेज जाएगा। पूरी खबर यहां पढ़ें..
ये खबरें भी पढ़ सकते हैं...
मनीष सिसोदिया और सत्येंद्र जैन के इस्तीफे, CM केजरीवाल ने मंजूर किए
दिल्ली में भ्रष्टाचार के मामले में गिरफ्तार अरविंद केजरीवाल सरकार के दो मंत्रियों मनीष सिसोदिया और सत्येंद्र जैन ने मंगलवार को अपने पद से इस्तीफा दे दिया है। न्यूज एजेंसी के मुताबिक, मुख्यमंत्री केजरीवाल ने दोनों का इस्तीफा स्वीकार भी कर लिया। सिसोदिया को जहां शराब नीति केस में CBI ने 26 फरवरी को गिरफ्तार किया था, वहीं सत्येंद्र जैन मनी लॉन्ड्रिंग केस में पिछले साल 30 मई से तिहाड़ जेल में बंद हैं। पढ़ें पूरी खबर...
AAP घर-घर जाकर इस्तीफे की कहानी सुनाएगी, केजरीवाल बोले- मनीष-सत्येंद्र पर दुनिया को गर्व
दिल्ली सरकार के मंत्री रहे मनीष सिसोदिया और सत्येंद्र जैन को जेल भेजने की कहानी आम आदमी पार्टी घर-घर जाकर लोगों को सुनाएगी। मुख्यमंत्री अरविंद केजरीवाल के आवास पर हुई बैठक में 5 मार्च से कैंपेन शुरू करने का निर्णय लिया गया। इसमें लोगों को बताया जाएगा कि दिल्ली के शिक्षा और स्वास्थ्य मॉडल से परेशान होकर भाजपा ने मनीष सिसोदिया और सत्येंद्र जैन को जेल भिजवाया है। इस डोर-टु-डोर कैंपेन का नेतृत्व इलाके के विधायक करेंगे। पढ़ें पूरी खबर...